הידברות (ארגון)

הידברות - ארגון לקירוב לבבות היא עמותה ישראלית שהוקמה בשנת 2002 ומטרתה, על פי פרסומיה, "לעסוק בהסברה יהודית ובקירוב, ומתוך כך, לספק גם עולמות עשירים בתוכן יהודי מחזק ומעניין". יו"ר הארגון הוא הרב זמיר כהן. העמותה מפעילה את ערוץ הידברות בטלוויזיה הרב-ערוצית בישראל ואתר אינטרנט ב-6 שפות.

==ערוץ הטלוויזיה==

פעילותו העיקרית של הארגון בישראל היא הפעלת ערוץ 97 בטלוויזיה הרב-ערוצית בישראל. הערוץ הוקם ב-19 בספטמבר 2007, משנת 2020 את הערוץ מנהל ישראל כהן. משודרות בו הרצאות וסדנאות, תוכניות לילדים, אירוח, מוזיקה וכתבות. הערוץ משדר 24 שעות ביממה, למעט שבתות וחגים. שידורי הערוץ מועברים גם באתר האינטרנט של הארגון. בערוץ מרצים הרב זמיר כהן, הרב יצחק פנגר, הרב שניר גואטה, הרב יגאל כהן, הרב יצחק בצרי, הרב דוד לאו, הרב שלום ארוש, הרב מיכאל לסרי, הרב שמחה כהן, הרב אהרן לוי, הרב ראובן זכאים, הרב יוסף בן פורת ועוד.

===תוכניות בולטות===
* לצאת מאזור הנוחות (2 עונות) - תוכנית אירוח בהגשת הרב יצחק פנגר המארח לצידו מוזיקאים
* במטבח של עדן - תוכנית בישול בהגשת עדן הראל
* בית הדין המצולם - סדרה הממחיזה מקרים שנידונו בבית דין רבני. בכיכובם של מוריס כהן ואלון חמאווי
* פתוח (2 עונות) - תוכנית ראיונות דוקו רגשית-נשית, בהגשת אפרת ברזל. העוסקת בהתמודדויות אישיות של נשים מהמגזר החרדי והדתי בישראל.
* בסלון של עמירן (4 עונות) - תוכנית אירוח בהגשת עמירן דביר המארח אמנים
* עכשיו קרוב - תוכנית העוסקת במפגש בין א.נשים בחברה הישראלית ובעלי מכנה משותף
* מושג השכל (5 עונות) - תוכנית מושגים בהגשת דורון ביטון והרב חיים זאיד
* כמו גדולים (4 עונות) - תוכנית נוער בהגשת ישי לפידות
*מבט אחר- תוכנית אקטואליה שבועית המעניקה מבט וזווית יהודית לסיכום אירועי השבוע בהגשת דקל פלד והרב ראובן זכאים
* עונג שבת (3 עונות). את התכנית הנחו נתי רביץ (עונה 1-2) ויובל טייב (עונה 3). בתוכנית התארחו אמנים ואישים לשיחה סביב שולחן השבת.
*אבא של שבת<ref></ref>- תוכנית אירוח בהגשת משה מלול, בכל פרק עוסקים בהבט אחר של קדושת השבת.
* צור משלנו - תוכנית הילדים המרכזית בערוץ, בכיכוב בובת-ילד בשם צור
* סגולת אמת - סדרה החוקרת את מקור הסגולות, עם הרב חיים פוקס
* בכיוון אחר - תוכנית ראיונות לילית, בהגשת העיתונאי דודו כהן שבה מתארחים אנשים שהתקרבו ליהדות. בין המתארחים: עמיר בניון, צבי יחזקאלי, הרב ארז משה דורון, דורון וטליה שפר ויונתן רזאל.
* אורחות - תוכנית הנשים של הערוץ, בהנחיית מלי גרין ואפרת שטרן
* תורה ומדע - אלעד קינסט מארח את הרב זמיר כהן ואנשי מדע, לדיונים בנושאי ארכאולוגיה מקראית, הצופן התנכ"י, חלל, הזמן, מתמטיקה ביהדות ועוד.
* עשוי כהלכה - השף חגי אברהמי והרב שניאור זלמן רווח
* אומן באמונה - תוכנית מוזיקה ותרבות יהודית, בהנחיית ניר קפטן
* רב אומן - תוכנית שבה הרב פנגר מראיין אנשים במקומות שונים ודוד ד'אור מארח זמר לריאיון ושירה משותפת
* סיפורי אי שם - תוכנית סיפורים בהנחיית השחקן דני שטג, המאייר אברהם זמורה והנגן עמוס יפרח
* נייר עמדה - תוכנית אקטואליה שבועית בהגשת דוד חכם והרב ראובן זכאים ובהשתתפות אנשי תקשורת
* התחנה שלנו - סדרת נוער עם שי שביט ויהל חזן
* סיפורו של יום - מגזין שבועי בהגשת יוני איזנשטיין, המסקר אנשים ואירועים אקטואליים
* כתבות חוץ עם ניר קפטן (3 עונות) - כתבות שבועיות בהנחיית ניר קפטן, המסקרים נושאים וסיטואציות מהחיים ברוח היהדות.
* מסע בין נשמות - (2 עונות), תוכנית אירוח בהנחיית דודו כהן
* רצועת ילדים - סדרת ילדים עם עודד מנשה, עדן הראל וגיל קפטן
* סטטוס - תוכנית נשים בהנחיית דנה ורון
*איפה אפי - תוכנית שבה אפי סקקובסקי מכיר לצופים את העולם החרדי

==ממיר צופיה==
בשנת 2016 (התשע"ו) השיק הארגון את צופיה, ממיר דרכו ניתן לצפות רק בתכני טלוויזיה של הארגון או שהותאמו ונערכו על ידי הארגון. המערכת פועלת דרך מסך או דרך ממיר ייעודיים. לפי הכרזת הארגון, המערכת אינה מיועדת לחרדים. דמי המנוי כוללים את כל חבילות הערוצים: בית המדרש (שיעורי תורה), עולם הילדים, עולם הקטנטנים, ערוץ המשפחה, ערוץ מוזיקה, ערוץ טבע וערוץ נשים. הפרויקט קיבל, לדברי הרב זמיר כהן, את תמיכתם של הרב עובדיה יוסף, הרב שלום כהן והרב אהרן יהודה ליב שטינמן, אך מאידך נתקל בהתנגדות של הרב אמנון יצחק והרב בן-ציון מוצפי.

==אתר הידברות==
הידברות מפעילה גם אתר אינטרנט, שהוקם ב-2007 והפך לפורטל ב-2013. עורך האתר הוא דודו כהן.
מדורי האתר:
* [https://www.hidabroot.org/vod מאגר VOD] ובו כ-20,000 תוכניות מערוץ הידברות, סרטים, שיעורי תורה ועוד
* המגזין האינטרנטי - אלפי כתבות, מאמרים, טורים וראיונות
* [https://kids.hidabroot.org/ עולם הילדים] - אתר ילדים מיוחד ובו מאות סרטים באורך מלא ותוכניות מקור - "איכא בשוקא", "התחנה שלנו", "מלון ברושים", "צור משלנו", "סיפור עם צור", "אבות ובנים" ועוד
* שאל את הרב - כ-65,000 שאלות ותשובות של רבני הארגון
* מדור הדף היומי ומדורי הלכה ואמונה

== אתר עולם הילדים ==
הידברות מפעילה גם אתר תוכן ייחודי לילדים ובני נוער ובו תכנים רבים בנושאי יהדות, הכוללים בין השאר סרטים באורך מלא, תוכניות מקור (לדוגמה "איכא בשוקא", "התחנה שלנו", "מלון ברושים", "צור משלנו" ועוד), חוגים מקוונים ומשחקי רשת.

==מחלקות הארגון==
* אמ"א ("אמא מצילה אותי") - איתור נשים יהודיות השוקלות לבצע הפלה בניסיון לשכנע אותן לחזור בהן בעזרת סיוע נפשי וחומרי.
* אתגר
* שלום ואמת - מרכז בוררות
* בית חם
* בית לחייל
* המשך טיפול
* הקמפוס היהודי - אתר סדנאות דיגיטליות בתשלום, המועברות על ידי דמויות מוכרות - הרב יצחק פנגר, אליהו שירי, מנוחה פוקס, הרב דן טיומקין, רן ובר ועוד.
* שבע ברכות - אתר היכרויות חינמי, המפעיל בקרה על ההודעות המועברות דרכו כדי למנוע הטרדות והתחזויות. על פי נתוני האתר 3,250 זוגות נישאו לאחר שהכירו דרכו, ורשומים בו כ-45,000 מחפשי זיווג במגזר הדתי. על פי האתר הוא אינו מיועד ל"חרדים בני תורה".
* חוגי בית
* חסד
* למען הקהילה
* מתחברות
*נפשי בשאלתי - ייעוץ נפשי
* עלון "עונג שבת" - עלון מודפס המופץ בעותקים רבים (למעלה מ-200,000<ref>כך על פי הכתוב בשער העלון.</ref>) מדי שבוע. מכיל דברי תורה ומדורים מאת הרב זמיר כהן, דניאל בלס, הרב יצחק פנגר, דן טיומקין דודו כהן ועוד. מדור הלכתי מיוחד בעריכת הרב ראובן זכאים, כולל גם מדורי ילדים ונשים.
* צופיה
* קמחא דפסחא
* שבויות
* שבת בקהילה
* שלום בית
* בנפשנו
* וקשרתם - עמדות הנחת תפילין המפוזרות בכל רחבי הרץ

==דיגיטל==
הארגון מפעיל אתר אינטרנט [https://www.hidabroot.org/live ושידור חי] בדיגיטל וכן מספר פרופילים ברשתות החברתיות בהם מספר ערוצי יוטיוב בכמה שפות (עם כ-303 אלף מנויים), מספר דפי פייסבוק בכמה שפות (עם כ-305 אלף עוקבים), עמוד אינסטגרם (עם כ-67 אלף עוקבים), עמוד טיק טוק (עם כ-77 אלף עוקבים), מאות קבוצות וואטסאפ ומספר אפליקציות מובייל (עם כ-150 אלף הורדות ב-Google Play).

==קישורים חיצוניים==

* 
* 

* 
* [http://www.vod.hidabroot.org ערוץ צופיה]
* 
* 
* 
* 
* 
* 
* 
* 
* 

==הערות שוליים==

קטגוריה:ארגונים דתיים בישראל
קטגוריה:ארגונים לחזרה בתשובה
קטגוריה:ערוץ הידברות
קטגוריה:ערוצי טלוויזיה ישראליים
קטגוריה:יוצרי קולנוע חרדי